text: "Зрабі свет лепшым!" Пад такім дэвізам тэлеканал "Беларусь 4. Брэст" адзначыў свой трэці дзень нараджэння. Тэлемарафон прысвечаны добрым справам. У прамым эфіры ўвесь дзень гучалі рэальныя гісторыі людзей, якія робяць уклад у развіццё сваёй малой радзімы. Мецэнаты, кіраўнікі, валанцёры - звычайныя гледачы сталі галоўнымі героямі тэлевізійнага эфіру. Паралельна з працай у студыі карэспандэнты канала працавалі на вуліцы і ў гандлёвых цэнтрах, дзе цікавіліся добрымі справамі саміх гараджан.
  Ларыса Дабрадомава, дырэктар тэлерадыёкампаніі "Брэст": "Тэлемарафон яшчэ раз даказаў, што добрых людзей значна больш. У наша свята дзень тэлегледача - гэта самая выдатная тэма. Рабіць людзям дабро заўсёды трэба і заўсёды важна".
  Упершыню ў тэлемарафоне прынялі ўдзел фіналісты праекта "Новыя твары - 2". Яшчэ нядаўна яны самі былі гледачамі канала "Беларусь 4. Брэст", а зараз - яго новыя вядучыя. Таксама ў дзень нараджэння канала гледачы ўдзельнічалі ў латарэі, галоўны прыз якой - тэлевізар.